রিজভী জানান, পুলিশ বিভিন্ন কেন্দ্রে গিয়ে বলেছে, গণমাধ্যমকে কেন্দ্রে ঢুকতে দেয়া হবে না। কেন্দ্রে যাওয়ার পথে ডিবি পুলিশ ধানের শীষের এজেন্ট ও কেন্দ্র কমিটির সদস্যদের গণহারে গ্রেফতার করেছে। সকাল ৬টা থেকেই শুরু হয় পুলিশের এই গণগ্রেফতার। সোমবার রাত ৮টায় ২নং ওয়ার্ড কাশিমপুর ইউনিয়নের পানিশাইল এলাকায় সাভার পৌরসভার আওয়ামী লীগ দলীয় মেয়র আবদুল গণি ২ শতাধিক বহিরাগত সন্ত্রাসী নিয়ে এসে সেখানে অবস্থান নেয়। মুন্সিপাড়া ন্যাশনাল প্রিন্টিং প্রেসে সারা রাত ব্যালট পেপার ছাপিয়ে আওয়ামী সন্ত্রাসীরা সেগুলো নিয়ে বিভিন্ন কেন্দ্রে যায় বলেও অভিযোগ করেন তিনি। বিএনপির কেন্দ্রীয় কমিটির সদস্য মেজর (অব.) মিজানুর রহমানকে গভীর রাতে গুলশানের বাসা থেকে দরজা ভেঙে গ্রেফতারের ঘটনায় তীব্র নিন্দা জানান রিজভী।